Так, паводле інфармацыі Ярашука, практыку прымусовай працы ў Беларусі "крытычна асудзілі" ўрадавыя дэлегацыі ўсіх краін Еўрасаюза, Нарвегіі і Швейцарыі. Іх меркаванне падзялілі таксама прадстаўнікі Канфедэрацыі працы Расіі (КПР) і польскага прафсаюза "Салідарнасць". У сваю чаргу ўрады Азербайджана, Венесуэлы, Індыі, Казахстана, Кітая, Кубы, Расіі і Туркменістана, а таксама прафсаюзы Венесуэлы і Малайзіі ўсталі на бок беларускіх уладаў.Прэзідэнт КПР Барыс Краўчанка станоўча ацаніў адмену дэкрэта прэзідэнта № 9 "Аб мадэрнізацыі ў дрэваапрацоўчай прамысловасці". Разам з тым ён з трывогай адзначыў, што захоўваюць дзеянне дэкрэты № 3 і № 5, заявіўшы, што "можна казаць не толькі пра асобныя факты, але пра ўвядзенне цэлай сістэмы, якая ўзнаўляе практыку прымусовай працы [у Беларусі] і якая робіць яе нормай".